****

**Výtvarná súťaž „Svet očami autistov“**

**pod záštitou PhDr. Sone Gaborčákovej , štátnej tajomníčky Ministerstva práce, sociálnych vecí a rodiny Slovenskej republiky**

**Štatút súťaže " Svet očami autistov“**

**Článok I**

Štatút súťaže " **Svet očami autistov**" (ďalej len „súťaž“) je jediným záväzným dokumentom, ktorý podrobne upravuje pravidlá súťaže tak, aby boli presne a zrozumiteľne stanovené podmienky umeleckej súťaže vyhlasovanej OZ „Nie sme sami“, IČO: 42381070.

**Článok II**

**Vyhlasovateľ a organizátor:**

1. Vyhlasovateľom súťaže a organizátorom súťaže (ďalej len „vyhlasovateľ“) je:

OZ „Nie sme sami“

Matice slovenskej 11

080 01 Prešov

IČO: 42381070

**Článok III**

**Cieľ:**

2. Cieľom výtvarnej súťaže „Svet očami autistov“ je prostredníctvom farebného hravého sveta

farieb podporovať a rozvíjať u detí s poruchou autistického spektra s MP kreativitu a ich záujem o výtvarnú činnosť. Mala by ich podnietiť k uvedomeniu si, že prostredie, v ktorom žije a pohybuje sa, má na neho veľký vplyv.

**Súťažné témy:**

**Téma : „Čo mi vzala a čo mi dala korona“**

**Článok IV**

**Priebeh súťaže**

3. Dňom verejného vyhlásenia súťaže je **5.september.** Súťaž prebieha v termíne

**od 5.septembra do 30.októbra 2020.**

4. Dňom uzávierky umeleckej súťaže je **30. október 2020**.

5. Do umeleckej súťaže budú zaradené všetky výtvarné práce doručené na adresu organizátora

**do 30. októbra 2020** (fyzické doručenie zásielky), spĺňajúce pravidlá súťaže uvedené

v článku tohto Štatútu.

6. Vyhodnotenie a vyhlásenie výhercov a odmenených škôl bude dňa: **10. Novembra 2019.**

7. Po ukončení a vyhodnotení umeleckej súťaže budú ocenené výtvarné práce zverejnené

na internetovej stránke [www**.**ozniesmesami**.**sk](http://www.ozniesmesami.sk)a na **Facebooku** a bude z nich vytvorený umelecký kalendár na rok 2020.

8. Výhercovia budú informovaní prostredníctvom kontaktných údajov a vecné ceny pre žiakov budú

odovzdané na vernisáži na adresu .

**Článok V**

**Pravidlá súťaže**

9. Do súťaže sa môžu zapojiť **žiaci s poruchou autistického spektra s MP , vo veku od 3 do 7 (I. kategória), vo veku od 8 do 12 rokov (II. kategória) a vo veku od 13 do 18 rokov (III. kategória)** prostredníctvom škôl alebo zariadení , ktoré navštevujú.

10. Do procesu hodnotenia budú zaradené len tie práce, ktoré sú umeleckým vyjadrením

zadaných tém .

11. Každé dieťa môže do súťaže prihlásiť dve výtvarné práce. Môže byť použitá

technika: kresba, maľba, grafika a koláž. Do súťaže nebudú prijaté trojrozmerné práce.

12. Do procesu hodnotenia budú zaradené výtvarné práce ľubovoľného formátu.

13. Každá výtvarná práca musí byť na zadnej strane označená prihláškou: čitateľným menom a priezviskom žiaka, názvom práce, vekom žiaka a adresou školy, ktorú žiak navštevuje (napr. Jožko Púčik, Flóra , 12 r., ZŠ Cimbalská 5, 080 01 Prešov).

14. Výtvarná práca bez týchto vyplnených údajov nebude zaradená do procesu hodnotenia.

15. Výtvarné práce sa autorom nevracajú.

16. Usporiadateľ si vyhradzuje právo na využitie zaslaných prác pre ďalšie komerčné a nekomerčné

aktivity.

17. Výtvarné práce je potrebné zasielať na túto adresu:

**OZ „Nie sme sami“**

**Matice slovenskej 11**

**080 01 Prešov**

18. Spolu s výtvarnou prácou je potrebné zaslať súhlas so spracovaním osobných údajov (nájdete na našej webovej stránke [www.ozniesmesami.sk](http://www.ozniesmesami.sk) ).

**Článok VI**

**Hodnotenie súťaže**

19. Výtvarné práce zaradené do procesu hodnotenia posudzuje hodnotiaca komisia, ktorú zostavuje

vyhlasovateľ.

20. Členovia hodnotiacej komisie samostatne hodnotia súťažné výtvarné práce.

21. Hodnotiaca komisia súťažné výtvarné práce hodnotí z hľadiska splnenia kritérií vyhlásenej témy,

ako aj z hľadiska jej umeleckého stvárnenia.

22. Prvé tri najlepšie výtvarné práce budú ohodnotené i vecnými cenami.

23. Najlepšie umelecké práce organizátor zverejní na internetovej stránke [www.ozniesmesami.sk](http://www.ozniesmesami.sk), bude z nich vytvorený umelecký kalendár na rok 2019 a budú zverejnené na vernisáži zúčastnených výtvarných prác. Súťaž tiež bude priebežne propagovaná na facebookovom profile.

**Článok VII**

**Ocenenia výtvarnej súťaže**

24. Žiak, ktorého výtvarná práca získa prvé miesto, bude odmenený.

25. Vecné ceny budú po vyhlásení výsledkov odovzdané na vernisáži.

**Článok VIII**

**Záverečné ustanovenia**

26. Na cenu z tejto súťaže nie je právny nárok a nie je možné ju súdne vymáhať.

27. Rozhodnutie hodnotiacej komisie je neodvolateľné.

28. Vyhlasovateľ si vyhradzuje právo pravidlá súťaže kedykoľvek zmeniť alebo upraviť. Zmena alebo

úprava pravidiel súťaže bude vykonaná rovnakým spôsobom ako bola súťaž vyhlásená, t. j. zverejnením oznámenia o zmene alebo úprave podmienok výtvarnej súťaže na [www.ozniesmesami.sk](http://www.ozniesmesami.sk).

29. Vyhlasovateľ si vyhradzuje právo súťaž odvolať zo závažných dôvodov. Odvolanie súťaže bude

vykonané rovnakým spôsobom ako bola súťaž vyhlásená, t. j. zverejnením oznámenia o odvolaní

súťaže na [www.ozniesmesami.sk](http://www.ozniesmesami.sk) .

30. Vyhlasovateľ výtvarnej súťaže si vyhradzuje právo používať súťažné práce pre komerčné

a nekomerčné využitie v zmysle § 25 a § 28 zákona č. 618/2003 Z. z. Za takéto použitie výtvarných

prác nevzniká vyhlasovateľovi výtvarnej súťaže povinnosť uhradiť autorovi odmenu.

31. Výhry podliehajú platným predpisom zákona o dani z príjmov (Zákon č. 595/2003 Z. z.).

32. Tento štatút nadobúda účinnosť dňom verejného vyhlásenia výtvarnej súťaže.